ร้านนี้ตั้งอยู่ในซ.โยธินพัฒนา ย่านเลียบทางด่วน ก่อนถึง chic republic นะคะ
ถึงแม้จะเป็นร้านขายไอศครีม แต่ก้อมีเมนูอาหารคาวหวานมากมายให้เลือกทาน ด้วยค่ะ เรียกได้ว่าอยากทานอะไรมีให้ครบแทบทุกอย่างเลยสำหรับเบเกอรีเด่นๆก้อจะมีพวกโทส วัฟเฟิล เครป แพนเค้ก ที่สามารถทานคู่ไอศครีมโฮมเมดอร่อยๆหลากหลายรสชาติ ที่มีให้เลือกกว่า 30 รส ทั้งแบบนมๆและแบบเปรี้ยวๆค่ะ 
วันนี้ลองสั่งฮันนีโทสมาทาน ที่ถูกใจสุดๆคือพนง.จะถามก่อนว่าเอาขนมปังแบบธรรมดาหรือโฮลวีทค่ะ เลยต้องขอลองแบบโฮลวีทกันซะหน่อย ซึ่งรสชาติที่ออกมาก้อถูกใจเลยค่ะ เนื้อขนมปังเค้าจะทาเนย หั่นเป็นชิ้นเล็กๆก่อนแล้วค่อยนำไปอบ มันจะกรอบนอกนุ่มใน แล้วมีสัมผัสกรุบๆในเนื้อขนมปังให้เคี้ยวเพิ่มขึ้น ขอบขนมปังด้านนอกก็จะกรอบมาก ทานเล่นได้เพลินๆเลยค่ะ ส่วนไอศครีมเท่าที่ชิมมา ส่วนตัวถือว่าอร่อยดีนะคะ โดยเฉพาะพวกเชอร์เบต และรสแปลกๆอย่างป๊อบคอร์น ซุปข้าวโพด  แต่อาจจะยังไม่ถูกใจคนที่ชอบรสเช้มข้นเท่าไหร่ค่ะ
ใครผ่านมาแถวนี้ลองแวะมาทานดูนะคะ เค้ามีไอศครีมแบบ take home  ไว้คอยบริการด้วยค่ะ     